LIETUVOS BANKO VALDYBA

NUTARIMAS

DĖL KREDITO UNIJŲ INVESTAVIMO Į NE NUOSAVYBĖS VERTYBINIUS POPIERIUS TAISYKLIŲ PATVIRTINIMO

2015 m. birželio 19 d. Nr. 03-103

Vilnius

Vadovaudamasi Lietuvos Respublikos kredito unijų įstatymo 4 straipsnio 8 dalimi ir Lietuvos banko įstatymo 42 straipsnio 3 dalies 1 punktu, Lietuvos banko valdyba n u t a r i a:

1.	Patvirtinti pridedamas:

1.1.	Kredito unijų investavimo į ne nuosavybės vertybinius popierius taisykles;

1.2.	Investicijų į ne nuosavybės vertybinius popierius ataskaitos 7056 formą.

2.	Nustatyti, kad:

2.1.	kredito unijos investicijos į ne nuosavybės vertybinius popierius nuo 2015 m. gruodžio 31 d. neturi sudaryti daugiau kaip 50 procentų kredito unijos balansinio turto, o nuo 2016 m. gruodžio 31 d. turi atitikti taisyklių reikalavimus;

2.2.	kredito unijos vidutinė ne nuosavybės vertybinių popierių portfelio modifikuota finansinė trukmė nuo 2015 m. gruodžio 31 d. neturi būti didesnė negu penkeri metai, nuo 2016 m. gruodžio 31 d. neturi būti didesnė negu treji metai, o nuo 2017 m. gruodžio 31 d. turi atitikti taisyklių reikalavimus;

2.3.	šio nutarimo 1.2 papunktyje nurodyta ataskaita sudaroma už 2016 m. I ketvirtį ir vėlesnius ataskaitinius laikotarpius ir teikiama per 7 dienas ketvirčiui pasibaigus.

Valdybos pirmininkas	Vitas Vasiliauskas